Kingston (Jamajka)

Kingston je hlavné a najväčšie mesto na Jamajke. Má približne 937 tisíc obyvateľov (2011).

História 

Predchádzajúcim hlavným mestom Jamajky bolo mesto Port Royal, ktoré zničili viaceré prírodné katastrofy a v súčasnosti sú z neho už iba ruiny neďaleko kingstonského prístavu. Kingston založili utečenci z bývalého hlavného mesta, po jeho zničení.

Osobnosti mesta 
 Louis Magnus (* 1881 – † 1950), prvý prezident a hlavný iniciátor založenia Medzinárodnej federácie ľadového hokeja (IIHF)
 Don Quarrie (* 1951), bývalý atlét - šprintér, olympijský víťaz
 Peter Williams (* 1957), herec
 Patrick Ewing (* 1962), bývalý americký basketbalista
 Ziggy Marley (* 1968), muzikant a líder skupiny Ziggy Marley and the Melody Makers, štvornásobný držiteľ Grammy
 Shaggy (* 1968), reggae spevák
 Damian Marley (* 1978), reggae spevák, trojnásobný držiteľ Grammy
 Melaine Walkerová (* 1983), atlétka, olympijská víťazka v behu na 400 metrov cez prekážky
 Kerron Stewartová (* 1984), atlétka - šprintérka
 Sanya Richardsová (* 1985), americká atlétka - šprintérka
 Shelly-Ann Fraserová (* 1986), atlétka - šprintérka

Múzeá 
V Kingstone sa nachádza niekoľko múzeí. Medzi najvyhľadávanejšie patrí múzeum venované hudobníkovi Bobovi Marleyovi. Najznámejšie exponáty týkajúce sa jeho života a tvorby možno nájsť v dome kde spevák žil až do svojej smrti.
Nachádza sa tu aj Národné historické múzeum, ktoré dokumentuje históriu ostrovného štátu až po súčasnosť, s množstvom exponátov endemických rastlinných a živočíšnych druhov.

Partnerské mestá 
  Coventry, Anglicko, Veľká Británia
  Guadalajara, Mexiko
  Kalamazoo, USA
  Miami, Florida, USA
  Panevėžys, Litva
  Šen-čen, Čína

Iné projekty 

 
Hlavné mestá
Mestá na Jamajke